CELEX: 32014R0069
Language: et
Date: 2014-01-27 00:00:00
Title: Komisjoni määrus (EL) nr 69/2014, 27. jaanuar 2014 , millega muudetakse määrust (EL) nr 748/2012, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad  EMPs kohaldatav tekst

28.1.2014   
            
            
               ET
            
            
               Euroopa Liidu Teataja
            
            
               L 23/12
            
         
      KOMISJONI MÄÄRUS (EL) nr 69/2014,
   27. jaanuar 2014,
   millega muudetakse määrust (EL) nr 748/2012, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 5 lõiget 5,
   ning arvestades järgmist:
   
               (1)
            
            
               Määruse (EÜ) nr 216/2008 lennukõlblikkust käsitlevat artiklit 5 laiendati nii, et tüübisertifitseerimise rakenduseeskirjad sisaldavad ka käitussobivuse hindamise elemente.
            
         
               (2)
            
            
               Euroopa Lennundusohutusamet (edaspidi „amet”) pidas vajalikuks esitada ettepaneku komisjoni määruse (EL) nr 748/2012 (2) muutmiseks, et amet saaks tüübisertifitseerimise käigus kinnitada käitussobivuse andmed.
            
         
               (3)
            
            
               Amet valmistas ette rakenduseeskirjade eelnõu käitussobivuse andmete kontseptsiooni kohta ja esitas selle komisjonile määruse (EÜ) nr 216/2008 artikli 19 lõike 1 kohase arvamusena (3).
            
         
               (4)
            
            
               Määruse (EL) nr 748/2012 artikkel 5 tuleneb komisjoni määruse (EÜ) nr 1702/2003 (4) artiklist 2c. Määruse (EÜ) nr 1702/2003 artiklis 2c kehtestati selliste õhusõidukitüüpide suhtes ajutiselt kohaldatavad varem kehtinud nõuded, mida määruse (EÜ) nr 1702/2003 artikliga 2a varem ei kohaldatud. Kuna kõnealuse üleminekukorra kehtivus lõppes 28. septembril 2009, tuleks määruse (EL) nr 748/2012 artikkel 5 välja jätta.
            
         
               (5)
            
            
               Selleks et vältida segadust ja õiguskindluse puudumist artikli 3 ning määruse (EL) nr 748/2012 I lisa (osa 21) punktide 21.A.16A, 21.A.16B, 21.A.17, 21.A.31, 21.A.101 ja 21.A.174 puhul, tuleb mõiste „lennukõlblikkustingimused” asendada mõistega „sertifitseerimistingimused”.
            
         
               (6)
            
            
               Selleks et vältida segadust ja õiguskindluse puudumist määruse (EL) nr 748/2012 I lisa (osa 21) punktide 21.A.4, 21.A.90A, 21.A.90B, 21.A.91, 21.A.92, 21.A.93, 21.A.95, 21.A.97, 21.A.103, 21.A.107, 21.A.109, 21.A.111, 21.A.263 ja 21.A.435 puhul, tuleb mõiste „tüübiprojekt” asendada mõistega „tüübisertifikaat”.
            
         
               (7)
            
            
               Seetõttu tuleks määrust (EL) nr 748/2012 vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas määruse (EÜ) nr 216/2008 artikli 65 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 748/2012 muudetakse järgmiselt.
   
               1)
            
            
               Artiklit 3 muudetakse järgmiselt.
               
                           a)
                        
                        
                           Lõike 1 punkti a alapunkt i asendatakse järgmisega:
                           
                                       „i)
                                    
                                    
                                       selle tüübisertifitseerimise alusteks on:
                                       
                                                   —
                                                
                                                
                                                   toodete puhul, mis on sertifitseeritud nende JAA andmelehel määratletud JAA menetluste kohaselt, JAA tüübisertifitseerimisalused või
                                                
                                             
                                                   —
                                                
                                                
                                                   muude toodete puhul projekteerimisriigi tüübisertifikaadi andmelehel määratletud tüübisertifitseerimisalused, kui projekteerimisriik on:
                                                   
                                                               —
                                                            
                                                            
                                                               liikmesriik, välja arvatud juhul, kui amet otsustab eelkõige kasutatud sertifitseerimistingimusi ja kasutamiskogemusi arvesse võttes, et selline tüübisertifitseerimisalus ei taga piisavat ohutustaset, mis vastaks määruse (EÜ) nr 216/2008 ja käesoleva määrusega nõutavale tasemele, või
                                                            
                                                         
                                                               —
                                                            
                                                            
                                                               riik, kellega liikmesriik on sõlminud kahepoolse lennukõlblikkust käsitleva või samalaadse kokkuleppe, mille alusel need tooted on sertifitseeritud projekteerimisriigi sertifitseerimistingimuste alusel, välja arvatud juhul, kui amet otsustab, et need sertifitseerimistingimused, kasutamiskogemused või projekteerimisriigi ohutussüsteem ei taga piisavat ohutustaset, mis vastaks määrusega (EÜ) nr 216/2008 ja käesoleva määrusega nõutavale tasemele.
                                                            
                                                         
                                             Amet teostab teise taande sätete mõju esimese hindamise, et esitada komisjonile oma arvamus, sealhulgas võimalikud ettepanekud käesoleva määruse muutmise kohta;”.
                                    
                                 
                     
                           b)
                        
                        
                           Lõike 2 punktid c ja d asendatakse järgmisega:
                           
                                       „c)
                                    
                                    
                                       erandina I lisa (osa 21) punktist 21.A.17A on tüübisertifitseerimisalusteks JAA või vajaduse korral liikmesriigi tüübisertifitseerimisalused, mis kehtivad sertifikaadi taotlemise kuupäeval;
                                    
                                 
                                       d)
                                    
                                    
                                       I lisa (osa 21) punkti 21.A.20 alapunktide a ja d täitmisel loetakse, et JAA või liikmesriigi menetluste kohaselt avastatud nõuetele vastavusega seotud puudused on kindlaks teinud amet.”
                                    
                                 
                     
         
               2)
            
            
               Artikkel 5 jäetakse välja.
            
         
               3)
            
            
               Lisatakse artikkel 7a:
               „Artikkel 7a
               Käitussobivuse andmed
               1.   Enne 17. veebruari 2014 välja antud õhusõiduki tüübisertifikaadi omanik, kes kavatseb tarnida uue õhusõiduki ELi käitajale 17. veebruaril 2014 või pärast seda, peab hankima kinnituse vastavalt I lisa (osa 21) punkti 21.A.21 alapunktile e, välja arvatud hooldustööde lennundustehniliste töötajate tüübipädevuskoolituse miinimumõppekava ja lennuimitaatori(te) objektiivset kvalifitseerimist toetavate õhusõiduki valideerimise lähteandmete puhul. Kinnitus tuleb hankida hiljemalt 18. detsembriks 2015 või enne seda, kui ELi käitaja alustab õhusõiduki käitamist, sõltuvalt sellest, kumb kuupäev on hilisem. Käitussobivuse andmed võivad piirduda tarnitava mudeliga.
               2.   Õhusõiduki tüübisertifikaadi taotleja, kes esitas taotluse enne 17. veebruari 2014 ja kes ei ole saanud tüübisertifikaati enne 17. veebruari 2014, peab hankima kinnituse vastavalt I lisa (osa 21) punkti 21.A.21 alapunktile e, välja arvatud hooldustööde lennundustehniliste töötajate tüübipädevuskoolituse miinimumõppekava ja lennuimitaatori(te) objektiivset kvalifitseerimist toetavate õhusõiduki valideerimise lähteandmete puhul. Kinnitus tuleb hankida hiljemalt 18. detsembriks 2015 või enne seda, kui ELi käitaja alustab õhusõiduki käitamist, sõltuvalt sellest, kumb kuupäev on hilisem. Amet kiidab eelneva kontrollimiseta heaks nõuetele vastavusega seotud puudused, mille lennuametid on õhusõidukite hindamise nõukogu (Operational Evaluation Board, OEB) kaudu JAA või ameti menetluste kohaselt kindlaks teinud enne käesoleva määruse jõustumist.
               3.   Õhusõidukite hindamise nõukogu aruanded, mis on välja antud vastavalt JAA menetlusele või ameti poolt enne käesoleva määruse jõustumist, loetakse käitussobivuse andmeteks, mis on kinnitatud vastavalt I lisa (osa 21) punkti 21.A.21 alapunktile e, ja lisatakse asjaomasele tüübisertifikaadile. Asjaomase tüübisertifikaadi omanik esitab enne 18. juunit 2014 ametile käitussobivuse andmed, mis on jagatud kohustuslikeks ja soovituslikeks andmeteks.
               4.   Käitussobivuse andmeid sisaldava tüübisertifikaadi omanikud peavad enne 18. detsembrit 2015 saama vastavalt oma projekteerimisorganisatsiooni sertifikaadile või projekteerimisorganisatsiooni sertifikaati asendavale alternatiivsele menetlusele kinnituse käitussobivuse andmeid sisaldava täienduse kohta.”
            
         
               4)
            
            
               I lisa (osa 21) muudetakse vastavalt käesoleva määruse lisale.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   Lisa punkte 16–34 ja 43 kohaldatakse nii tüübisertifikaadi muutmise kinnituse taotlejate kui ka täiendava tüübisertifikaadi taotlejate suhtes alates 19. detsembrist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. jaanuar 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 79, 19.3.2008, lk 1.
   
      (2)  ELT L 224, 21.8.2012, lk 1.
   
      (3)  Euroopa Lennundusohutusameti 13. detsembri 2011. aasta arvamus nr 07/2011, mis asub aadressil http://easa.europa.eu/official-publication/agency-opinions.php
   
      (4)  ELT L 243, 27.9.2003, lk 6.
   
      LISA
      Määruse (EL) nr 748/2012 I lisa (osa 21) muudetakse järgmiselt:
      
                  1)
               
               
                  punkt 21.A.4 asendatakse järgmisega:
                  „21.A.4   Projekteerija ja tootja vaheline kooskõlastus
                  
                  Kõik tüübisertifikaadi, piiratud tüübisertifikaadi, täiendava tüübisertifikaadi, ETSO loa, kinnitatud tüübisertifikaadi muudatuse või kinnitatud remondiprojekti omanikud teevad koostööd tootjaorganisatsioonidega, et tagada järgmine:
                  
                              a)
                           
                           
                              punktis 21.A.122, punkti 21.A.130 alapunkti b alapunktides 3 ja 4, punktis 21.A.133 ning punkti 21.A.165 alapunkti c alapunktides 2 ja 3 nõutav piisav kooskõlastus projekteerija ja tootja vahel ja
                           
                        
                              b)
                           
                           
                              toote, osa või seadme jätkuva lennukõlblikkuse asjakohane toetamine.”;
                           
                        
            
                  2)
               
               
                  punktile 21.A.15 lisatakse alapunkt d:
                  
                              „d)
                           
                           
                              Õhusõiduki tüübisertifikaadi või piiratud tüübisertifikaadi taotlus peab sisaldama käitussobivuse andmete heakskiidu taotlust või sellele tuleb pärast esmast taotlemist lisada käitussobivuse andmete heakskiidu taotlus, mis sisaldab vastavalt vajadusele järgmist:
                              
                                          1.
                                       
                                       
                                          piloodi tüübipädevuskoolituse miinimumõppekava, sh tüübipädevuse kindlaksmääramine;
                                       
                                    
                                          2.
                                       
                                       
                                          piloodi tüübipädevuskoolitusega seotud imitaatori(te) objektiivset kvalifitseerimist toetavate õhusõiduki valideerimise läheteandmete ulatuse kindlaksmääramine või nende ajutiseks kvalifitseerimiseks vajalikud täiendavad andmed;
                                       
                                    
                                          3.
                                       
                                       
                                          piloodi tüübipädevuskoolituse miinimumõppekava, sh tüübipädevuse kindlaksmääramine;
                                       
                                    
                                          4.
                                       
                                       
                                          tüübi või variandi kindlaksmääramine salongitöötajate jaoks ja tüübikohased andmed salongitöötajate koolitamiseks;
                                       
                                    
                                          5.
                                       
                                       
                                          minimaalvarustuse üldloetelu ja
                                       
                                    
                                          6.
                                       
                                       
                                          muud tüübipõhised käitussobivuse elemendid.”;
                                       
                                    
                        
            
                  3)
               
               
                  punkt 21.A.16A asendatakse järgmisega:
                  „21.A.16A   Sertifitseerimistingimused
                  
                  Amet annab kooskõlas määruse (EÜ) nr 216/2008 artikliga 19 välja sertifitseerimistingimused, sealhulgas käitussobivuse andmeid käsitlevad sertifitseerimistingimused, kui standardid, mille abil näidata toodete, osade ja seadmete vastavust määruse (EÜ) nr 216/2008 I, III ja IV lisa olulistele nõuetele. Sellised tingimused peavad olema piisavalt üksikasjalikud ja konkreetsed, et selgitada taotlejatele, missugustel tingimustel sertifikaadid välja antakse, neid muudetakse ja täiendatakse.”;
               
            
                  4)
               
               
                  punkt 21.A.16B asendatakse järgmisega:
                  „21.A.16B   Eritingimused
                  
                  
                              a)
                           
                           
                              Amet näeb tootele ette konkreetsed üksikasjalikud tehnilised spetsifikatsioonid ehk eritingimused, kui seonduvad sertifitseerimistingimused ei sisalda toote jaoks piisavaid või asjakohaseid ohutusstandardeid järgmistel põhjustel:
                              
                                          1.
                                       
                                       
                                          tootel on uued või ebatavalised konstruktsiooniomadused võrreldes konstrueerimispõhimõtetega, millel rajanevad kehtivad sertifitseerimistingimused, või
                                       
                                    
                                          2.
                                       
                                       
                                          toote kavandatav kasutus on ebatavaline või
                                       
                                    
                                          3.
                                       
                                       
                                          muude samalaadsete toodete kasutamisel või samalaadsete konstruktsiooniomadustega toodetega saadud kogemused on näidanud, et võib tekkida ohuolukord.
                                       
                                    
                        
                              b)
                           
                           
                              Eritingimused sisaldavad ohutusstandardeid, mida amet peab vajalikuks, et kehtestada ohutustase, mis vastab kehtivate sertifitseerimistingimuste kohaselt kehtestatud tasemele.”;
                           
                        
            
                  5)
               
               
                  punkti 21.A.17 muudetakse järgmiselt:
                  
                              a)
                           
                           
                              pealkiri asendatakse järgmisega:
                              „21.A.17A   Tüübisertifitseerimisalus”;
                           
                        
                              b)
                           
                           
                              alapunkti a alapunkt 1 asendatakse järgmisega:
                              
                                          „1.
                                       
                                       
                                          ameti kehtestatud kehtivatest sertifitseerimistingimustest, mis on jõus sertifikaadi taotlemise kuupäeval, välja arvatud juhul, kui:
                                          
                                                      i)
                                                   
                                                   
                                                      amet on kindlaks määranud teisiti või
                                                   
                                                
                                                      ii)
                                                   
                                                   
                                                      taotleja soovib või alapunktide c ja d alusel nõutakse sertifitseerimistingimuste vastavust hiljem jõustuvatele muudatustele;”;
                                                   
                                                
                                    
                        
                              c)
                           
                           
                              alapunkti c alapunkt 2 asendatakse järgmisega:
                              
                                          „2.
                                       
                                       
                                          taotleda esmase taotluse pikendamist ja täita sertifitseerimistingimusi, mis kehtivad taotleja valitud kuupäeval, mis ei tohi olla varasem kui kuupäev, mis eelneb tüübisertifikaadi väljaandmisele punktis b sätestatud esmase taotluse esitamise tähtajaks.”;
                                       
                                    
                        
            
                  6)
               
               
                  lisatakse järgmine punkt 21.A.17B:
                  „21.A.17B   Käitussobivuse andmete sertifitseerimise alus
                  
                  
                              a)
                           
                           
                              Amet teatab taotlejale käitussobivuse andmete sertifitseerimise aluse. See koosneb järgmisest:
                              
                                          1.
                                       
                                       
                                          käitussobivuse andmete kohaldatavad sertifitseerimistingimused, mis on välja antud vastavalt punktile 21.A.16A ja mis kehtivad taotluse või taotluse lisa esitamise kuupäeval, välja arvatud juhul, kui:
                                          
                                                      i)
                                                   
                                                   
                                                      amet kiidab heaks määruse (EÜ) nr 216/2008 I, III ja IV lisa asjakohastele olulistele nõuetele vastavuse tõendamise muul viisil või
                                                   
                                                
                                                      ii)
                                                   
                                                   
                                                      taotleja nõustub täitma hiljem jõustuvates muudatustes sätestatud sertifitseerimistingimusi;
                                                   
                                                
                                    
                                          2.
                                       
                                       
                                          vastavalt punkti 21.A.16B alapunktile a ettenähtud mis tahes eritingimused.
                                       
                                    
                        
                              b)
                           
                           
                              Kui taotleja eelistab täita sertifitseerimistingimustes tehtud muudatust, mis jõustub pärast tüübisertifitseerimise taotluse esitamist, peab ta täitma ka kõiki muid sertifitseerimistingimusi, mis on ameti arvates kõnealuse muudatusega otseselt seotud.”;
                           
                        
            
                  7)
               
               
                  punkti 21.A.20 muudetakse järgmiselt:
                  
                              a)
                           
                           
                              pealkiri asendatakse järgmisega:
                              „Vastavus tüübisertifitseerimisalusele, käitussobivuse andmete sertifitseerimise alusele ja keskkonnakaitsenõuetele”;
                           
                        
                              b)
                           
                           
                              alapunkt a asendatakse järgmisega:
                              
                                          „a)
                                       
                                       
                                          Tüübisertifikaadi või piiratud tüübisertifikaadi taotleja peab tõendama vastavust kohaldatavale tüübisertifitseerimisalusele, käitussobivuse andmete sertifitseerimise alusele ja keskkonnakaitsenõuetele ning esitama ametile nõuetele vastavusele tõendamise vahendid.”;
                                       
                                    
                        
            
                  8)
               
               
                  punkti 21.A.21 muudetakse järgmiselt:
                  
                              a)
                           
                           
                              alapunkti c alapunkt 1 asendatakse järgmisega:
                              
                                          „1.
                                       
                                       
                                          sertifitseerimisele kuuluv toode vastab kohaldatavale tüübisertifitseerimisalusele, käitussobivuse andmete sertifitseerimise alusele ja keskkonnakaitse nõuetele, mis on kindlaks määratud vastavalt punktidele 21.A.17A ja 21.A.18;”;
                                       
                                    
                        
                              b)
                           
                           
                              lisatakse punktid e ja f:
                              
                                          „e)
                                       
                                       
                                          Õhusõiduki tüübisertifikaadi puhul on näidatud, et käitussobivuse andmed vastavad kohaldatavale käitussobivuse andmete sertifitseerimise alusele, mis on kindlaks määratud vastavalt punktile 21.A.17B.
                                       
                                    
                                          f)
                                       
                                       
                                          Erandina alapunktist e ja punkti 21.A.20 alapunktis d osutatud deklaratsioonis märgitud taotleja nõudmisel võib õhusõiduki tüübisertifikaadi välja anda enne kohaldatava käitussobivuse andmete sertifitseerimise alusele vastavuse tõendamist, tingimusel et taotleja tõendab enda vastavust kohaldatava käitussobivuse andmete sertifitseerimise alusele enne, kui käitussobivuse andmeid on tegelikult vaja kasutada;”;
                                       
                                    
                        
            
                  9)
               
               
                  punkt 21.A.23 asendatakse järgmisega:
                  „21.A.23   Piiratud tüübisertifikaadi väljaandmine
                  
                  
                              a)
                           
                           
                              Õhusõiduki puhul, mis ei vasta punkti 21.A.21 alapunkti c sätetele, on taotlejal õigus ameti väljaantavale piiratud tüübisertifikaadile pärast seda, kui ta:
                              
                                          1.
                                       
                                       
                                          vastab ameti kehtestatud asjakohasele tüübisertifitseerimisalusele, tagades õhusõiduki kavandatud kasutuse piisava ohutuse, ja kohaldatavatele keskkonnakaitsenõuetele;
                                       
                                    
                                          2.
                                       
                                       
                                          on selgesõnaliselt väljendanud, et ta on valmis täitma punkti 21.A.44 sätteid;
                                       
                                    
                                          3.
                                       
                                       
                                          õhusõiduki piiratud tüübisertifikaadi puhul on näidatud, et käitussobivuse andmed vastavad kohaldatavale käitussobivuse andmete sertifitseerimise alusele, mis on kindlaks määratud vastavalt punktile 21.A.17B.
                                       
                                    
                        
                              b)
                           
                           
                              Erandina alapunkti a alapunktist 3 ja punkti 21.A20 alapunktis d osutatud deklaratsioonis märgitud taotleja nõudmisel võib õhusõiduki piiratud tüübisertifikaadi välja anda enne kohaldatava käitussobivuse andmete sertifitseerimise alusele vastavuse tõendamist, tingimusel et taotleja tõendab oma vastavust kohaldatava käitussobivuse andmete sertifitseerimise alusele enne, kui käitussobivuse andmeid on tegelikult vaja kasutada.
                           
                        
                              c)
                           
                           
                              Õhusõidukisse paigaldatud mootori või propelleri või mõlema puhul peab olema:
                              
                                          1.
                                       
                                       
                                          käesoleva määruse kohaselt väljaantud või kindlaks määratud tüübisertifikaat või
                                       
                                    
                                          2.
                                       
                                       
                                          tõendatud vastavus õhusõiduki ohutu lennu tagamiseks vajalikele sertifitseerimistingimustele.”;
                                       
                                    
                        
            
                  10)
               
               
                  punkti 21.A.31 alapunkti a alapunkt 3 asendatakse järgmisega:
                  
                              „3.
                           
                           
                              heakskiidetud lennukõlblikkuse piiranguid käsitlevast osast, mis sisaldab juhendeid kohaldatavate sertifitseerimistingimustega kindlaks määratud lennukõlblikkuse säilitamiseks, ning”;
                           
                        
            
                  11)
               
               
                  punkt 21.A.41 asendatakse järgmisega:
                  „21.A.41   Tüübisertifikaat
                  
                  Nii tüübisertifikaat kui ka piiratud tüübisertifikaat hõlmavad tüübiprojekti, kasutuspiiranguid, tüübisertifikaadi lennukõlblikkust ja heidet käsitlevat andmelehte, kohaldatavat tüübisertifitseerimisalust ja keskkonnakaitsenõudeid, millele vastavust amet jäädvustab, ning muid kohaldatavates sertifitseerimistingimustes ja keskkonnakaitsenõuetes tootele ettenähtud tingimusi või piiranguid. Nii õhusõiduki tüübisertifikaat kui ka piiratud tüübisertifikaat sisaldavad lisaks kohaldatavale käitussobivuse andmete sertifitseerimise alusele ka käitussobivuse andmeid ja müra käsitlevat andmelehte. Mootori tüübisertifitseerimise andmeleht sisaldab andmeid heitenõuete täitmise kohta.”;
               
            
                  12)
               
               
                  punkti 21.A.44 alapunkt a asendatakse järgmisega:
                  
                              „a)
                           
                           
                              võtab endale punktides 21.A.3A, 21.A.3B, 21.A.4, 21.A.55, 21.A.57, 21.A.61 ja 21.A.62 sätestatud kohustused; selleks jätkab ta punkti 21.A.14 kohaste kõlblikkusnõuete täitmist ja”;
                           
                        
            
                  13)
               
               
                  punkt 21.A.55 asendatakse järgmisega:
                  „21.A.55   Andmete säilitamine
                  
                  Tüübisertifikaadi või piiratud tüübisertifikaadi omanik hoiab asjaomast projekteerimisteavet ning jooniseid ja katseprotokolle, sealhulgas katsetatud toote ülevaatusprotokolle, ametile kättesaadavana ja säilitab neid, et anda vajalikku teavet toote jätkuva lennukõlblikkuse, käitussobivuse andmete jätkuva kehtivuse ja kohaldatavatele keskkonnakaitsenõuetele jätkuva vastavuse tagamiseks.”;
               
            
                  14)
               
               
                  punkt 21.A.57 asendatakse järgmisega:
                  „21.A.57   Käsiraamatud
                  
                  Tüübisertifikaadi või piiratud tüübisertifikaadi omanik koostab, säilitab ja ajakohastab kõikide kohaldatavate tüübisertifitseerimisaluste, kohaldatavate käitussobivuse andmete sertifitseerimise aluste ja keskkonnakaitsenõuetega nõutavate käsiraamatute originaalid ja annab taotluse korral ametile nende koopiad.”;
               
            
                  15)
               
               
                  alajaole B lisatakse punkt 21.A.62:
                  „21.A.62   Käitussobivuse andmete kättesaadavus
                  
                  Tüübisertifikaadi või piiratud tüübisertifikaadi omanik teeb kättesaadavaks järgmise:
                  
                              a)
                           
                           
                              õhusõiduki kõikidele teadaolevatele ELi käitajatele vähemalt ühe komplekti kõigist käitussobivuse andmetest, mis on koostatud vastavalt kohaldatavale käitussobivuse andmete sertifitseerimise alusele, enne kui koolitusorganisatsioon või ELi käitaja peab käitussobivuse andmeid kasutama, ja
                           
                        
                              b)
                           
                           
                              õhusõiduki kõikidele teadaolevatele ELi käitajatele mis tahes käitussobivuse andmete muudatused ja
                           
                        
                              c)
                           
                           
                              taotluse korral eespool alapunktides a ja b osutatud asjakohased andmed:
                              
                                          1.
                                       
                                       
                                          pädevale asutusele, kes vastutab asjaomaste käitussobivuse andmete komplekti ühe või mitme elemendi vastavuse kontrollimise eest, ja
                                       
                                    
                                          2.
                                       
                                       
                                          kõikidele isikutele, kes peavad järgima asjaomaste käitussobivuse andmete komplekti üht või mitut elementi.”;
                                       
                                    
                        
            
                  16)
               
               
                  punkt 21.A.90A asendatakse järgmisega:
                  „21.A.90A   Reguleerimisala
                  
                  Käesoleva alajaoga kehtestatakse tüübisertifikaatides tehtavate muudatuste kinnitamise menetlus ning kõnealuste kinnituste taotlejate ja omanike õigused ja kohustused. Käesolevas alajaos määratakse kindlaks ka standardmuudatused, mille suhtes ei kohaldata käesoleva alajao kohast kinnitamismenetlust. Käesolevas alajaos tehtavad viited tüübisertifikaatidele hõlmavad tüübisertifikaate ja piiratud tüübisertifikaate.”;
               
            
                  17)
               
               
                  punkti 21.A.90B alapunkt a asendatakse järgmisega:
                  
                              „a)
                           
                           
                              Standardmuudatused on tüübisertifikaadis tehtavad muudatused,
                              
                                          1.
                                       
                                       
                                          mis on seotud järgmiste õhusõidukitega:
                                          
                                                      i)
                                                   
                                                   
                                                      lennukid suurima stardimassiga (MTOM) kuni 5 700 kg;
                                                   
                                                
                                                      ii)
                                                   
                                                   
                                                      tiivikõhusõidukid suurima stardimassiga (MTOM) kuni 3 175 kg;
                                                   
                                                
                                                      iii)
                                                   
                                                   
                                                      ELA1 või ELA2 määratlusele vastavad purilennukid, mootorpurilennukid, õhupallid ja õhulaevad;
                                                   
                                                
                                    
                                          2.
                                       
                                       
                                          milles järgitakse ameti väljaantud sertifitseerimistingimustes sisalduvaid projekteerimisandmeid, mis hõlmavad standardmuudatuste tegemiseks ja kindlakstegemiseks vastuvõetavaid meetodeid, tehnikaid ja tavasid, sealhulgas asjaomaseid jätkuva lennukõlblikkuse juhendeid, ja
                                       
                                    
                                          3.
                                       
                                       
                                          mis ei ole vastuolus tüübisertifikaadi omanike andmetega.”;
                                       
                                    
                        
            
                  18)
               
               
                  punkt 21.A.91 asendatakse järgmisega:
                  „21.A.91   Tüübisertifikaadi muudatuste liigitus
                  
                  Tüübisertifikaadis tehtavad muudatused liigitatakse väheolulisteks ja olulisteks. Väheoluline muudatus on muudatus, millel ei ole märkimisväärset mõju toote massile, tasakaalule, konstruktsiooni tugevusele, usaldusväärsusele, kasutusomadustele, mürale, kütuse väljalaskele lennul, heitgaasidele, käitussobivuse andmetele ega muudele toote lennukõlblikkust mõjutavatele näitajatele. Ilma et see piiraks punkti 21.A.19 kohaldamist, loetakse käesolevas alajaos kõik muud muudatused olulisteks muudatusteks. Olulised muudatused kinnitatakse vastavalt punktile 21.A.95, väheolulised muudatused vastavalt punktile 21.A.97 ning kõik muudatused märgistatakse asjakohaselt.”;
               
            
                  19)
               
               
                  punkt 21.A.92 asendatakse järgmisega:
                  „21.A.92   Kõlblikkuskriteeriumid
                  
                  
                              a)
                           
                           
                              Üksnes tüübisertifikaadi omanik võib taotleda tüübisertifikaadi olulise muudatuse kinnitamist vastavalt käesoleva alajaole; kõik teised peavad tüübisertifikaadi olulist muudatust taotlema vastavalt alajaole E.
                           
                        
                              b)
                           
                           
                              Iga füüsiline või juriidiline isik võib taotleda tüübisertifikaadi väheolulise muudatuse kinnitamist vastavalt käesolevale alajaole.”;
                           
                        
            
                  20)
               
               
                  punkt 21.A.93 asendatakse järgmisega:
                  „21.A.93   Taotlemine
                  
                  Tüübisertifikaadi muudatuse taotlus tehakse ameti kehtestatud vormis ja viisil ja see sisaldab järgmist:
                  
                              a)
                           
                           
                              muudatuse kirjeldus, milles määratakse kindlaks:
                              
                                          1.
                                       
                                       
                                          kõik tüübisertifikaadi ja heakskiidetud käsiraamatute osad, mida muudatus mõjutab, ja
                                       
                                    
                                          2.
                                       
                                       
                                          sertifitseerimistingimused ja keskkonnakaitse nõuded, millele muudatus peab vastama kooskõlas punktiga 21.A.101;
                                       
                                    
                        
                              b)
                           
                           
                              andmed võimalike uute ülevaatuste kohta, mis peavad tõendama muudetud toote vastavust kohaldatavatele sertifitseerimistingimustele ja keskkonnakaitsenõuetele;
                           
                        
                              c)
                           
                           
                              kui muudatus mõjutab käitussobivuse andmeid, peab taotlus sisaldama käitussobivuse andmete vajalikke muudatusi või seda tuleb pärast algset taotlemist käitussobivuse andmete vajalike muudatustega täiendada.”;
                           
                        
            
                  21)
               
               
                  punkt 21.A.95 asendatakse järgmisega:
                  „21.A.95   Väheolulised muudatused
                  
                  Väheolulised muudatused tüübisertifikaadis liigitab ja kiidab heaks kas:
                  
                              a)
                           
                           
                              amet või
                           
                        
                              b)
                           
                           
                              nõuetekohaselt sertifitseeritud projekteerimisorganisatsioon ametiga kokkulepitud menetluse kohaselt.”;
                           
                        
            
                  22)
               
               
                  punkti 21.A.97 alapunkt b asendatakse järgmisega:
                  
                              „b)
                           
                           
                              Tüübisertifikaadi olulise muudatuse kinnitamisel piirdutakse nende konkreetsete tüübisertifikaadi konfiguratsioonidega, milles muudatus tehakse.”;
                           
                        
            
                  23)
               
               
                  punkt 21.A.101 asendatakse järgmisega:
                  „21.A.101   Kohaldatavate sertifitseerimistingimuste ja keskkonnakaitsenõuete kindlaksmääramine
                  
                  
                              a)
                           
                           
                              Tüübisertifikaadis tehtava muudatuse taotleja peab tõendama, et muudetud toode vastab sertifitseerimistingimustele, mida kohaldatakse muudetud toote suhtes ja mis kehtivad muudatuse taotlemise kuupäeval, välja arvatud juhul, kui taotleja soovib või alapunktide e ja f alusel nõutakse, et sertifitseerimistingimused vastaksid hiljem jõustuvatele muudatustele, ning punktis 21.A.18 sätestatud kohaldatavatele keskkonnakaitsenõuetele.
                           
                        
                              b)
                           
                           
                              Erandina alapunktist a võib taotleja tõendada, et muudetud toode vastab alapunktis a osutatud sertifitseerimistingimuste ja muude ameti arvates otseselt asjaga seotud sertifitseerimistingimuste varasemale muudatusele. Siiski ei või varem muudetud sertifitseerimistingimusi eelistada tüübisertifikaadis osutatud sertifitseerimistingimustele. Taotleja võib tõendada vastavust sertifitseerimistingimuste varasemale muudatusele järgmistel juhtudel.
                              
                                          1.
                                       
                                       
                                          Muudatuse puhul, mida amet ei pea oluliseks. Konkreetse muudatuse olulisuse kindlaksmääramisel võtab amet arvesse kõiki eelnevaid asjaomaseid konstruktsioonimuudatusi ja kõiki toote tüübisertifikaadis sisalduvate kohaldatavate sertifitseerimistingimustega seotud muudatusi Muudatused, mis vastavad ühele järgmistest kriteeriumidest, loetakse automaatselt oluliseks:
                                          
                                                      i)
                                                   
                                                   
                                                      üldist konfiguratsiooni või konstruktsioonipõhimõtteid ei ole säilitatud;
                                                   
                                                
                                                      ii)
                                                   
                                                   
                                                      muudetava toote sertifitseerimiseks kasutatud eeldused enam ei kehti.
                                                   
                                                
                                    
                                          2.
                                       
                                       
                                          Piirkonna, süsteemi, osa või seadme puhul, mida muudatus ameti arvates ei mõjuta.
                                       
                                    
                                          3.
                                       
                                       
                                          Piirkonna, süsteemi, osa või seadme puhul, mida muudatus mõjutab ja mille puhul amet leiab, et vastavus alapunktis a kirjeldatud sertifitseerimistingimustele ei mõjutaks olulisel määral muudetud toote ohutustaset või ei oleks praktiline.
                                       
                                    
                        
                              c)
                           
                           
                              Kuni 2 722-kilogrammise suurima massiga õhusõidukis (v.a tiivikõhusõiduk) või kuni 1 361-kilogrammise suurima massiga mitteturbiinmootoriga tiivikõhusõidukis tehtava muudatuse taotleja võib näidata, et muudetav toode vastab tüübisertifikaadis viitena sisalduvatele tüübisertifitseerimise alustele. Kui amet siiski leiab, et muudatus on mõnes valdkonnas oluline, võib ta nõuda vastavust taotluse kuupäeval kehtivale tüübisertifikaadis viitena sisalduvate tüübisertifitseerimise aluste muudatusele ja ameti arvates otseselt asjaga seotud sertifitseerimistingimusele, välja arvatud juhul, kui ta leiab, et vastavus kõnealusele muudatusele või sertifitseerimistingimusele ei mõjutaks olulisel määral muudetud toote ohutustaset või ei oleks praktiline.
                           
                        
                              d)
                           
                           
                              Kui amet leiab, et muudatuse taotlemise kuupäeval kehtivates sertifitseerimistingimustes ei sätestata kavandatava muudatuse jaoks piisavaid standardeid, peab taotleja täitma ka eritingimused ja selliste eritingimuste muudatused, mis on ette nähtud punkti 21.A.16B sätetega, et tagada ohutustase, mis vastaks muudatuse taotlemise kuupäeval kehtivate sertifitseerimistingimusega kehtestatud tasemele.
                           
                        
                              e)
                           
                           
                              Suure lennuki ja suure tiivikõhusõiduki tüübisertifikaadi muutmise taotlus kehtib viis aastat ja muude tüübisertifikaatide muutmise taotlus kolm aastat. Kui muudatus ei ole kinnitatud või on selge, et seda käesolevas punktis sätestatud tähtajaks ei kinnitata, võib taotleja teha järgmist:
                              
                                          1.
                                       
                                       
                                          esitada uue tüübisertifikaadi muutmise taotluse ja täita kõiki alapunkti a sätteid, mida kohaldatakse esmase muutmistaotluse suhtes, või
                                       
                                    
                                          2.
                                       
                                       
                                          taotleda esmase taotluse pikendamist ja täita alapunkti a sätteid, mis kehtivad taotlemise kuupäeval, mille on valinud taotleja ja mis ei tohi olla varasem kui kuupäev, mis eelneb muudatuse kinnitamise kuupäevale käesolevas punktis sätestatud esmase muutmistaotluse esitamise tähtajaks.
                                       
                                    
                        
                              f)
                           
                           
                              Kui taotleja soovib järgida sellist muudetud sertifitseerimistingimustes sätestatud sertifitseerimistingimust, mis jõustub pärast tüübi muutmise taotluse esitamist, peab ta järgima ka kõiki muid sertifitseerimistingimusi, mis on ameti arvates kõnealuse muudatusega otseselt seotud.
                           
                        
                              g)
                           
                           
                              Kui õhusõiduki tüübisertifikaadi muutmise taotlus sisaldab või seda täiendatakse pärast esmast taotlemist käitussobivuse andmete muudatustega, siis määratakse käitussobivuse andmete sertifitseerimise alus kindlaks vastavalt käesoleva punkti alapunktidele a, b, c, d ja f.”;
                           
                        
            
                  24)
               
               
                  punkt 21.A.103 asendatakse järgmisega:
                  „21.A.103   Tüübikinnituse väljaandmine
                  
                  
                              a)
                           
                           
                              Taotlejal on õigus saada ametilt tüübisertifikaadis tehtavale muudatusele kinnitus pärast seda, kui ta on:
                              
                                          1.
                                       
                                       
                                          esitanud punkti 21.A.20 alapunktis d osutatud deklaratsiooni ja
                                       
                                    
                                          2.
                                       
                                       
                                          tõendanud, et:
                                          
                                                      i)
                                                   
                                                   
                                                      muudetud toode vastab punktis 21.A.101 täpsustatud kohaldatavatele sertifitseerimistingimustele ja keskkonnakaitsenõuetele;
                                                   
                                                
                                                      ii)
                                                   
                                                   
                                                      mis tahes täitmata jäänud lennukõlblikkussätted on kompenseeritud teguritega, mis tagavad samaväärse ohutustaseme, ja
                                                   
                                                
                                                      iii)
                                                   
                                                   
                                                      ükski näitaja ega omadus ei muuda toodet sertifitseerimisele kuuluva kasutusotstarbe piires avariiohtlikuks.
                                                   
                                                
                                    
                                          3.
                                       
                                       
                                          Käitussobivuse andmeid mõjutava muudatuse korral on tõendanud, et käitussobivuse andmete vajalikud muudatused vastavad punkti 21.A.101 alapunkti g kohaselt kindlaks määratud kohaldatavale käitussobivuse andmete sertifitseerimise alusele;
                                       
                                    
                                          4.
                                       
                                       
                                          erandina alapunktist 3 ja punkti 21.A.20 alapunktis d osutatud deklaratsioonis märgitud taotleja nõudmisel võib õhusõiduki tüübisertifikaadi olulise muudatuse kinnitada enne kohaldatava käitussobivuse andmete sertifitseerimise alusele vastavuse tõendamist, tingimusel et taotleja tõendab vastavust kohaldatava käitussobivuse andmete sertifitseerimise alusele enne, kui käitussobivuse andmeid on tegelikult vaja kasutada.
                                       
                                    
                        
                              b)
                           
                           
                              Tüübisertifikaadi väheoluline muudatus kiidetakse vastavalt punktile 21.A.95 heaks üksnes juhul, kui on näidatud, et muudetud toode vastab punktis 21.A.101 täpsustatud kohaldatavatele sertifitseerimistingimustele.”;
                           
                        
            
                  25)
               
               
                  punkt 21.A.105 asendatakse järgmisega:
                  „21.A.105   Andmete säilitamine
                  
                  Taotleja hoiab iga muudatuse puhul asjakohast projekteerimisteavet ning jooniseid ja katseprotokolle, sealhulgas katsetatud muudetud toote kontrolliprotokolle, ametile kättesaadavana ja säilitab neid, et anda vajalikku teavet muudetud toote jätkuva lennukõlblikkuse, käitussobivuse andmete jätkuva kehtivuse ja kohaldatavatele keskkonnakaitsenõuetele jätkuva vastavuse tagamiseks.”;
               
            
                  26)
               
               
                  punkti 21.A.107 alapunkt a asendatakse järgmisega:
                  
                              „a)
                           
                           
                              Tüübisertifikaadis tehtava väheolulise muudatuse kinnituse omanik koostab selle toote, milles väheoluline muudatus tehakse, jätkuva lennukõlblikkuse tagamise juhendite võimalikest asjakohastest variantidest vähemalt ühe koopia kooskõlas kohaldatava tüübisertifitseerimise alusega ja esitab selle kõikidele teadaolevatele ühe või mitme väheolulist muudatust sisaldava õhusõiduki, mootori või propelleri omanikele toote üleandmisel või asjaomase õhusõiduki esmase lennukõlblikkussertifikaadi väljaandmisel, olenevalt sellest, kumb toimub hiljem, ja teeb seejärel kõnealused juhendite variandid taotluse korral kättesaadavaks kõikidele teistele isikutele, kes peavad täitma juhendite mis tahes tingimust.”;
                           
                        
            
                  27)
               
               
                  lisatakse järgmine punkt 21.A.108:
                  „21.A.108   Käitussobivuse andmete kättesaadavus
                  
                  Käitussobivuse andmeid mõjutava muudatuse korral teeb väheolulise muudatuse kinnituse omanik kättesaadavaks:
                  
                              a)
                           
                           
                              muudetud õhusõiduki kõikidele teadaolevatele ELi käitajatele vähemalt ühe komplekti kõigist käitussobivuse andmete muudatustest, mis on koostatud vastavalt kohaldatavale käitussobivuse andmete sertifitseerimise alusele, enne kui koolitusorganisatsioon või ELi käitaja peab käitussobivuse andmeid kasutama, ja
                           
                        
                              b)
                           
                           
                              muudetud õhusõiduki kõikidele teadaolevatele ELi käitajatele kõik asjaomaste käitussobivuse andmete täiendavad muudatused ja
                           
                        
                              c)
                           
                           
                              taotluse korral eespool alapunktides a ja b osutatud muudatusi käsitlevad asjakohased andmed järgmistele isikutele:
                              
                                          1.
                                       
                                       
                                          pädevale asutusele, kes vastutab asjaomaste käitussobivuse andmete ühe või mitme elemendi nõuetele vastavuse kontrollimise eest, ja
                                       
                                    
                                          2.
                                       
                                       
                                          kõikidele isikutele, kes peavad järgima asjaomaste käitussobivuse andmete komplekti üht või mitut elementi.”;
                                       
                                    
                        
            
                  28)
               
               
                  punkt 21.A.109 asendatakse järgmisega:
                  „21.A.109   Kohustused ja EPA-märgistus
                  
                  Tüübisertifikaadi väheolulise muudatuse kinnituse omanik:
                  
                              a)
                           
                           
                              võtab endale punktides 21.A.4, 21.A.105, 21.A.107 ja 21.A.108 ettenähtud kohustused ja
                           
                        
                              b)
                           
                           
                              täpsustab kooskõlas punkti 21.A.804 alapunktiga a märgistuse, sealhulgas tähed EPA (European Part Approval).”;
                           
                        
            
                  29)
               
               
                  punkt 21.A.111 asendatakse järgmisega:
                  „21.A.111   Reguleerimisala
                  
                  Käesoleva alajaoga kehtestatakse tüübisertifikaadis täiendava tüübisertifitseerimismenetluse alusel tehtavate oluliste muudatuste kinnitamise menetlus ning tüübisertifikaadi taotlejate ja omanike õigused ja kohustused.”;
               
            
                  30)
               
               
                  punkti 21.A.113 alapunkt b asendatakse järgmisega:
                  
                              „b)
                           
                           
                              Täiendava tüübisertifikaadi taotlus sisaldab punktiga 21.A.93 nõutavaid kirjeldusi, andmeid ja käitussobivuse andmete muudatusi. Lisaks sellele sisaldab taotlus tõendeid selle kohta, et teave, millel andmed põhinevad, on piisav kas taotleja omavahendite või tüübisertifikaadi omanikuga sõlmitud kokkuleppe alusel.”;
                           
                        
            
                  31)
               
               
                  punkti 21.A.118A alapunkt a asendatakse järgmisega:
                  
                              „a)
                           
                           
                              võtab endale järgmised kohustused:
                              
                                          1.
                                       
                                       
                                          punktides 21.A.3A, 21.A.3B, 21.A.4, 21.A.105, 21.A.119, 21.A.120A ja 21.A.120B sätestatud kohustused;
                                       
                                    
                                          2.
                                       
                                       
                                          kohustused, mis tulenevad koostööst tüübisertifikaadi omanikuga vastavalt punkti 21.A.115 alapunkti d alapunktile 2;
                                       
                                    ja jätkab selleks punkti 21.A.112B kohaste kriteeriumide täitmist;”;
                           
                        
            
                  32)
               
               
                  punkt 21.A.119 asendatakse järgmisega:
                  „21.A.119   Käsiraamatud
                  
                  Täiendava tüübisertifikaadi omanik koostab, säilitab ja ajakohastab kõikide selliste käsiraamatute variantide originaale, mida nõutakse kohaldatavate tüübisertifitseerimise aluste, kohaldatavate käitussobivuse andmete sertifitseerimise aluste ja keskkonnakaitsenõuetega ja mis on vajalikud täiendava tüübisertifikaadi kohaselt tehtud muudatuste hõlmamiseks, ja annab taotluse korral ametile nende koopiad.”;
               
            
                  33)
               
               
                  punkti 21.A.120 pealkiri asendatakse järgmisega:
                  „21.A.120A   Jätkuva lennukõlblikkuse tagamise juhendid”;
               
            
                  34)
               
               
                  alajaole E lisatakse punkt 21.A.120B:
                  „21.A.120B   Käitussobivuse andmete kättesaadavus
                  
                  Käitussobivuse andmeid mõjutava muudatuse korral teeb täiendava tüübisertifikaadi omanik kättesaadavaks:
                  
                              a)
                           
                           
                              muudetud õhusõiduki kõikidele teadaolevatele ELi käitajatele vähemalt ühe komplekti kõigist käitussobivuse andmete muudatustest, mis on koostatud vastavalt kohaldatavale käitussobivuse andmete sertifitseerimise alusele, enne kui koolitusorganisatsioon või ELi käitaja peab käitussobivuse andmeid kasutama, ja
                           
                        
                              b)
                           
                           
                              muudetud õhusõiduki kõikidele teadaolevatele ELi käitajatele kõik asjaomaste käitussobivuse andmete täiendavad muudatused ja
                           
                        
                              c)
                           
                           
                              taotluse korral eespool alapunktides a ja b osutatud muudatusi käsitlevad asjakohased andmed:
                              
                                          1.
                                       
                                       
                                          pädevale asutusele, kes vastutab asjaomaste käitussobivuse andmete ühe või mitme elemendi nõuetele vastavuse kontrollimise eest, ja
                                       
                                    
                                          2.
                                       
                                       
                                          kõikidele isikutele, kes peavad järgima asjaomaste käitussobivuse andmete komplekti üht või mitut elementi.”;
                                       
                                    
                        
            
                  35)
               
               
                  punkti 21.A.174 alapunkti b alapunkti 2 alapunkt iii asendatakse järgmisega:
                  
                              „iii)
                           
                           
                              lennukäsiraamat, kui seda nõutakse konkreetset õhusõidukit käsitlevates kohaldatavates sertifitseerimistingimustes;”;
                           
                        
            
                  36)
               
               
                  punkti 21.A.239 alapunkti a alapunkt 1 asendatakse järgmisega:
                  
                              „1.
                           
                           
                              tagada, et toodete, osade ja seadmete konstruktsioon või konstruktsiooni muudatused vastavad kohaldatavale tüübisertifitseerimise alusele, kohaldatavale käitussobivuse andmete sertifitseerimise alusele ja keskkonnakaitsenõuetele ning”;
                           
                        
            
                  37)
               
               
                  punkt 21.A.245 asendatakse järgmisega:
                  „21.A.245   Sertifikaadi saamise nõuded
                  
                  Projekteerimisorganisatsioon tõendab punkti 21.A.243 kohaselt esitatud teabe põhjal, et lisaks punkti 21.A.239 tingimuste täitmisele:
                  
                              a)
                           
                           
                              on kõikide tehniliste osakondade personal piisavalt suur ja küllaldase kogemusega ning töötajatele on antud asjakohased volitused neile pandud kohustuste täitmiseks ja need volitused, samuti tööruumid, rajatised ja seadmestik võimaldavad personalil saavutada toote lennukõlblikkuse, käitussobivuse ja keskkonnakaitsega seotud eesmärke;
                           
                        
                              b)
                           
                           
                              osakondadevaheline ja osakonnasisene lennukõlblikkuse, käitussobivuse ja keskkonnakaitsega seotud tegevus on täielikult ja tõhusalt kooskõlastatud.”;
                           
                        
            
                  38)
               
               
                  punkt 21.A.247 asendatakse järgmisega:
                  „21.A.247   Muudatused kvaliteedi tagamise süsteemis
                  
                  Pärast projekteerimisorganisatsiooni sertifikaadi väljaandmist peab amet kinnitama kõik kvaliteedi tagamise süsteemis tehtavad muudatused, mis on olulised toote nõuetele vastavuse tõendamise või lennukõlblikkuse, käitussobivuse andmete ja keskkonnakaitse seisukohast. Taotlus kinnituse saamiseks esitatakse kirjalikult ametile ja projekteerimisorganisatsioon tõendab ametile, esitades talle enne muudatuse rakendamist käsiraamatus kavandatavad muudatused, et ta vastab käesoleva alajao nõuetele ka pärast muudatuste rakendamist.”;
               
            
                  39)
               
               
                  punkt 21.A.251 asendatakse järgmisega:
                  „21.A.251   Sertifikaadi tingimused
                  
                  Sertifikaadi tingimustes määratakse kindlaks projekteerimistööde liik, nende toodete, osade ja seadmete kategooriad, mille jaoks projekteerimisorganisatsioonil on projekteerimisorganisatsiooni sertifikaat, ning ülesanded, mille täitmiseks seoses lennukõlblikkuse, käitussobivuse ning müra, kütuse väljalaset lennul ja heitgaase käsitlevate näitajatega on organisatsioonil sertifikaat. Projekteerimisorganisatsiooni sertifikaadi puhul, mis hõlmab abijõuseadme (APU) tüübisertifikaati või ETSO luba, sisaldavad sertifikaadi tingimused lisaks toodete või abijõuseadmete loetelu. Tingimused antakse välja projekteerimisorganisatsiooni sertifikaadi osana.”;
               
            
                  40)
               
               
                  punkti 21.A.263 muudetakse järgmiselt:
                  
                              a)
                           
                           
                              alapunkti b alapunkt 2 asendatakse järgmisega:
                              
                                          „2.
                                       
                                       
                                          tüübisertifikaati või tüübisertifikaadis tehtava olulise muudatuse kinnitamist või”;
                                       
                                    
                        
                              b)
                           
                           
                              alapunkti c punktid 1 ja 2 asendatakse järgmisega:
                              
                                          „1.
                                       
                                       
                                          liigitada tüübisertifikaadis tehtavaid muudatusi ja remonditöid olulisteks või väheolulisteks;
                                       
                                    
                                          2.
                                       
                                       
                                          kinnitada tüübisertifikaadis tehtavad väheolulised muudatused ja remonditööd;”;
                                       
                                    
                        
            
                  41)
               
               
                  punkti 21.A.435 alapunkt a asendatakse järgmisega:
                  
                              „a)
                           
                           
                              Remonditööd võivad olla väheolulised või olulised. Liigituse aluseks on punktis 21.A.91 sätestatud tüübisertifikaadi muutmise kriteeriumid.”
                           
                        
            
                  42)
               
               
                  punkti 21.A.604 alapunkt a asendatakse järgmisega:
                  
                              „a)
                           
                           
                              kohaldatakse erandina punktist 21.A.603, punkti 21.A.606 alapunktist c ning punktidest 21.A.610 ja 21.A.615 punkte 21.A.15, 21.A.16B, 21.A.17A, 21.A.17B, 21.A.20, 21.A.21, 21.A.31, 21.A.33 ja 21.A.44, kuid tüübisertifikaadi asemel antakse kooskõlas punktiga 21.A.606 välja ETSO luba;”;
                           
                        
            
                  43)
               
               
                  I lisa (osa 21) jao B alajagu D muudetakse järgmiselt:
                  
                              a)
                           
                           
                              olemasolev tekst „Kohaldatakse ameti ettenähtud haldusmenetlusi” jäetakse välja;
                           
                        
                              b)
                           
                           
                              lisatakse punkt 21.B.70:
                              „21.B.70   Tüübisertifikaadi muudatuste kinnitus
                              
                              Tüübisertifikaadi muudatuste kinnitus sisaldab käitussobivuse andmete muudatuste kinnitust. Amet kasutab käitussobivuse andmete muudatuste haldamiseks siiski eraldi liigitus- ja kinnitusprotsessi.”;
                           
                        
            
                  44)
               
               
                  punkti 21.B.326 alapunkti b alapunkti 1 alapunkt iii asendatakse järgmisega:
                  
                              „iii)
                           
                           
                              õhusõidukit on kontrollitud kooskõlas määruse (EÜ) nr 2042/2003 I lisa (osa M) kohaldatavate sätetega;”;
                           
                        
            
                  45)
               
               
                  punkti 21.B.327 alapunkti a alapunkti 2 alapunkti i alapunkt C asendatakse järgmisega:
                  
                              „C)
                           
                           
                              õhusõidukit on kontrollitud kooskõlas määruse (EÜ) nr 2042/2003 I lisa (osa M) kohaldatavate sätetega;”;
                           
                        
            
                  46)
               
               
                  I liites esitatud EASA vormi 1 lahtrid 14a, 14b, 14c, 14d ja 14e on hallil taustal;
               
            
                  47)
               
               
                  I liites asendatakse EASA vormi 1 täitmise juhendite sissejuhatav tekst järgmisega:
                  „Juhendid käsitlevad üksnes EASA vormi 1 kasutamist seoses tootmisega. Tähelepanu juhitakse määruse (EÜ) nr 2042/2003 I lisa (osa M) II liitele, mis hõlmab EASA vormi 1 kasutamist seoses hooldusega.”